Názov vyhlasovateľa: Mesto Leopoldov

Adresa : Hlohovská cesta 104/2, 920 41 Leopoldov

IČO: 00 312 703

Názov zákazky: Názov zákazky: Výstavba domu sociálnych služieb v Leopoldove

Referenčné číslo:   OA22LEO027

Vestník VO: 20936 - WYP

Vestník č. : 94/2022 - 20.04.2022

**VEC**

**Žiadosť o vysvetlenie – odpoveď č. 2**

**Otázka č. 17:**

Vo výkaze výmer gastrotechnológie sa nachádza položka „Gastronádoby pre výdaj a termoporty“. Pre správne ocenenie chýba špecifikácia tejto položky.

**Žiadame preto obstarávateľa o doplnenie špecifikácie.**

**Odpoveď**

*Položka Gastronádoby a termoporty je vo výkaze výmer špecifikovaná pre uvedenú profesiu štandardným a dostatočným spôsobom:*

|  |  |  |  |  |  |
| --- | --- | --- | --- | --- | --- |
| 24 | **Termoporty** |   | 440x640x480 |   | 5 |
|   | čelné dvere so silikónovým tesnením |   |   |   |   |
|   | kapacita: 5x GN 1/1 - 40mm alebo 4x GN 1/1 - 65mm |   |   |   |   |
|   | kapacita: 3x GN 1/1 - 100mm, alebo 2x GN 1/1 - 150mm |   |   |   |   |
| 25 | **Gastronádoby pre výdaj a termoporty** |   |   |   | 1 |
|   | 1/1, 1/2, 1/3, hĺbka 200mm, 150mm, 100mm, 65mm |   |   |   |   |

*Potrebné oceniť v zmysle výkazu výmer, projektovej dokumentácie diel PS 02 Technológia výdaja jedál – textová, výkresová a tabuľková časť a vyššie uvedeného výňatku z výkazu výmer.*

**Otázka č. 18:**

V podkladoch sme nenašli projektovú dokumentáciu požiarnej bezpečnosti stavby. Niektoré výrobky na ňu odkazujú – napr. vo výkrese „*LEO\_RP\_SO01--\_E11A\_040\_V\_000 Tabulka specialnych vyrobkov*“ je pri strešnom svetlíku uvedené: *„s požadovanou požiarnou odolnosťou podľa projektu E1.1B PBS“.* Doplní obstarávateľ projektovú dokumentáciu požiarnej bezpečnosti stavby?

**Odpoveď**

Investor, resp. verejný obstarávateľ doplní uvedenú dokumentáciu E1.1B Protipožiarna bezpečnosť stavby zo schválenej Dokumentácie na stavebné povolenie.

**Otázka č. 19:**

Model podomietkovej zvislej clony Fixscreen  uvedený vo výkresoch a dokumentácii sa už nevyrába. Je ho možné nahradiť iným modelom určeným pre uvedenú inštaláciu, ale žiadame definovať vzdialenosť clony od okenného rámu.

**Odpoveď**

*V projektovej dokumentácii (Technická správa, Tabuľka špeciálnych výrobkov, Stavebné a architektonické detaily) je uvádzaný referenčný typ výrobku ako príklad pre zadefinovanie štandardu a vlastností výrobku – Renson Fixscreen 100 EVO, vo výkaze výmere bol tento referenčný typ výrobku aktualizovaný na typ Fixcreen 100 Slim-R, t. j. napr. Fixscreen 100 Slim M7B (zapustený, podomietkový systém).*

*Pre nahradený referenčný typ výrobku je potrebné dodržať osadenie vonkajšieho líca kastlíka podľa časti Stavebné a architektonické detaily. Vzdialenosť medzi oknom a kastlíkom potom bude 90 mm.*

**Otázka č. 20:**

V dokumentácii  je zle spracovaný detail vodiacej lišty. V prípade, že má byť lišta zapustená do ostenia, je potrebné použiť široké vodiace lišty (šírka líšt je rovnaká ako hĺbka kazety).

Žiadame obstarávateľa o stanovisko.

**Odpoveď**

*Je potrebné použiť širokú vodiacu lištu na hĺbku kastlíka, odtieň vodiacej lišty bude identický ako fasády a kastlíka (t.j. NCS S 2005-Y50R), farebný odtieň je potrebné pred realizáciou potvrdiť vzorkovaním GP.*

**Otázka č. 21:**

V technickej správe je zmätočne uvedené, že clony Fixscreen majú mať lankové vedenie. Clony Fixscreen majú vedenie systémom ZIP vo vodiacich lištách. Nikde nie je špecifikovaný systém ovládania. Nie je jasné, čo sa myslí pod pojmom "inteligentné samoregulačné tienenie"? Systém bude napojený a ovládaný domovou inteligentnou elektroinštaláciou obsahujúcou napr. slnečný senzor? Clony budú mať teda káblové ovládanie?

Žiadame obstarávateľa o stanovisko.

**Odpoveď**

*V Technickej správe je uvedený nesprávny typ vedenia, použité budú vodiace lišty tak, ako je uvedené v ostatných častiach dokumentácie, typ lišty v zmysle predchádzajúcej odpovede na otázky. V časti projektovej dokumentácie E1.7A Silnoprúdové rozvody a umelé osvetlenie je navrhované el. napájanie motorov roliet a tlačidlá – ovládače, ktoré predpokladajú použitie mechanického motora rolety.*

*„Inteligentným samoregulačným tienením“ je označené ovládanie systému riadiacou jednotkou na základe údajov z meteostanice a časových režimov, ovládanie tlačidlami bude nadradené, umožňuje individualizovať ovládanie tienenia na základe požiadaviek jednotlivých užívateľov. Meteostanica a riadiaca jednotka je navrhovaná ako súčasť systému, potrebné oceniť ako súbor / komplet spolu s roletami a kastlíkmi*

**Otázka č. 22:**

V čl. XI Všeobecné a záverečné ustanovenia Zmluvy o dielo je znenie prvého odseku označené číslom 1.1. Ďalšie odseky pokračujú v označení 11.2, 11.3 atď.

Môže si uchádzač opraviť číslovanie prvého odseku na 11.1 v súlade s dodržaním správnej postupnosti číslovania daného čl. XI Zmluvy o dielo

**Odpoveď**

Verejný obstarávateľ upravil číslovanie zmluvy.

**Otázka č. 23:**

Verejný obstarávateľ uvádza v poskytnutých súťažných podkladoch v časti B OPIS PREDMETU ZÁKAZKY bod 2 POŽIADAVKY NA DOKLADY A DOKUMNETY PREUKAZUJÚCE SPLNENIE POŽIADAVIEK VEREJNÉHO OBSTARÁVATEĽA NA PREDMET ZÁKAZKY, podbod 2.1 nasledovné, cit.:

*,,Verejný obstarávateľ požaduje, aby uchádzač vo svojej ponuke predložil k nasledovným položkám výkazu výmer:*

1. ***Stropné chladenie***
2. ***Ústredné vykurovanie:***

*1. Tepelné čerpadlo zem voda*

*2. doskový rozoberateľný Vým. Tepla*

*3. zásobníkový ohrievač TV, objem 500 l, PN10*

*4. tlaková expanzná nádoba s membránou*

*5. čerpadlo cirkulácie teplej vody*

*6. mokrobežné čerpadlo s elektronickou reguláciou*

***c)  Osobný výťah***

***d)  Gastrotechnológia***

*Aby verejný obstarávateľ mohol vyhodnotiť ponuku uchádzača, ten v ponuke predloží k týmto položkám vyhlásenia o zhode vydané výrobcom alebo dovozcom (ak to právne predpisy umožňujú) alebo vyhlásenia o parametroch alebo iné doklady vydávané podľa zákona alebo iných predpisov) platných na území členských štátov EÚ a ktoré možno použiť pre výrobky a stavebné výrobky uvádzané na tuzemský trh., tieto dokumenty musia obsahovať minimálne hodnoty tých parametrov a vlastností, ktoré sú požadované v projektovej dokumentácii, resp. v súťažných podkladoch“.*

Vzhľadom na vyššie uvedené požiadavky definované verejným obstarávateľom preukazujúce splnenie požiadaviek na predmet zákazky, si dovoľujeme požiadať verejného obstarávateľa o stanovisko, ktoré sa týka písm. **a) Stropné chladenie**bodu 2.1 časti B. Opis predmetu zákazky, či sa povinnosť predložiť uvedené dokumenty vzťahuje ku **všetkým materiálovým položkám** v rámci stropného chladenia, tzn. *chladiaca rúrka, fitingy, lišta, držiaky, spojky, kolená* atď. súboru výkazu výmer pod označením ,,*LEO\_RP-SO01-\_E145\_V\_01N-VV\_HSO UK + Chladenie*“.

**Žiadame verejného obstarávateľa o stanovisko.**

S prihliadnutím na vyššie položenú otázku, si dovoľujeme verejného obstarávateľa informovať, že pokiaľ sa jedná o predloženie požadovaných dokumentov k písm. **c) Osobný výťah**, je objektívne nemožné, aby uchádzači vedeli predložiť požadované dokumenty v rámci súťažnej ponuky, tzn. vo fáze pred realizáciou, nakoľko uvedenými dokumentami nedisponujú ani samotní dodávatelia. Niektorí dodávatelia neposkytujú doklady skôr, ako prebehne uskutočnenie dodávky či montáže daného výrobku – v tomto prípade osobného výťahu.

Na základe vyššie uvedenej skutočnosti žiadame verejného obstarávateľa, ako má uchádzač postupovať v takomto prípade?

Môže uchádzač v rámci svojej ponuky predložiť vyhlásenie o zhode vyhotovené uchádzačom pre daný výrobok, v ktorom sa zaviaže, že použitý výrobok bude certifikovaný a v plnom rozsahu sa bude zhodovať s technickými parametrami požadovanými verejným obstarávateľom? Certifikát k výrobku následne uchádzač predloží počas realizácie diela?

**Odpoveď**

*V členských štátoch Európskej únie vydaním vyhlásenia o zhode ES výrobca preberá zodpovednosť za súlad určeného výrobku so stanovenými požiadavkami. Keďže ide o rozhodujúci doklad pre spotrebiteľa, inšpekcia práce ako orgán dohľadu podľa zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov vyžaduje aj súvisiace informácie o výrobku, poskytované výrobcom uvádzať v štátnom jazyku spôsobom zrozumiteľným spotrebiteľovi. (zdroj:* <https://www.ip.gov.sk/vyhlasenie-o-zhode-es-urceneho-vyrobku/>)

Z uvedeného vyplýva, že by si mal uchádzač premyslieť, ktorý výrobok použije a na tento by mal predložiť Vyhlásenie o zhode. Verejný obstarávateľ ponecháva znenie súťažných podkladov v tejto časti nezmenené.

Doklad o zhode je požadovaný k hlavným zariadeniam, tak ako je uvedené v súťažných podkladoch.

**Otázka č. 24:**

V rámci zverejneného dokumentu pod názvom ,,žiadosť o vysvetlenie + odpovede č. 1“ zo dňa 10.05.2022 odpovedal verejný obstarávateľ na otázku uchádzača pod porad. č. 14 *,,Verejný obstarávateľ ponecháva znenie bodu 9.13 bez zmien“.*

Dovoľujeme sa obrátiť v tejto záležitosti na verejného obstarávateľa a opakovane ho informovať, že **nie je súladné so zákonom č. 254/1998** Z.z. podľa ustanovenia § 12 ods. 1 a **ani objektívne možné** požadovať na výrobky a materiály bežnej spotreby, napr. žiarovky, ZTI zariadenia (umývadlá,                  batérie ...), gastrotechnologické zariadenia, osvetlenie, čerpadlá a pod. záručnú dobu dlhšiu ako ju poskytuje samotný výrobca.

Záručná doba pre spotrebný materiál je určená záručným listom, ktorý poskytuje samotný výrobca konkrétneho materiálu, minimálne však 24 mesiacov.

Žiadame opätovne verejného obstarávateľa o prehodnotenie stanoviska k záručnej dobe pre materiály a výrobky bežnej spotreby tak, aby bolo súladné so zákonom a dĺžkou záruky, ktorú poskytuje samotný výrobca.

**Odpoveď**

Verejný obstarávateľ ponecháva znenie bodu 9.13 bez zmien v súlade s § 562 ods. 2 zákona č. 513/1991 Zb. Obchodný zákonník v platnom znení, podľa ktorého *Súd neprizná objednávateľovi právo z vád diela, ak objednávateľ neoznámi vady diela bez zbytočného odkladu po tom, čo mohli byť zistené neskôr pri vynaložení odbornej starostlivosti, najneskôr však do dvoch rokov a pri stavbách do piatich rokov od odovzdania predmetu diela. Pri vadách, na ktoré sa vzťahuje záruka, platí namiesto tejto lehoty záručná doba*.

Verejný obstarávateľ považuje 60 mesačnú záruku za štandardnú.